OpenLLM-France/wikimedia huggingface dataset:
# Puig de la Palma

El Puig de la Palma és una muntanya de 148 metres que es troba al municipi de Torroella de Montgrí, a la comarca catalana del Baix Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Urosaurus graciosus

La sargantana arbolera de cua llarga (Urosaurus graciosus) és una espècie de sauròpsid (rèptil) escatós de la família Phrynosomatidae. És endèmic del desert de Mojave, nord-oest del desert de Sonora, i deserts de Califòrnia, Arizona, Nevada, Sonora, Baixa Califòrnia.

## Descripció

És petit de color marró, vermellós o verdós per damunt i blanc per sota. És molt lleuger i espantadís. S'alimenta d'insectes i viu entre els enderrocs i els buits de les parets. El seu cap és gairebé triangular; les seves potes són curtes, i els seus dits estan proveïts d'ungles.
En l'edat adulta mesura de 9 a 14 cm de llarg (incloent la seva cua). Els mascles són més grossos. Compta amb quatre potes: dues davanteres i dues posteriors una mica més llargues i grans; cada pota té cinc dits llargs que acaben una mica més amples i li faciliten el poder grimpar i agafar-se als arbres i a les parets amb gran facilitat.

## Hàbitats

Clima càlid. Ambient semi-desèrtic.

## Referències

* ↑ The Reptile Database - Urosaurus graciosus
# Ilias Picta

Ilias Picta és el nom que rep un manuscrit del segle V que reprodueix fragments de la Ilíada. Malgrat que només se'n conserven porcions de les miniatures i del text, es tracta d'un document de gran valor per ser l'única obra il·lustrada d'Homer produïda a l'Antiguitat que ha sobreviscut al pas del temps.
El manuscrit té com a suport el pergamí i conté 58 miniatures i 51 fragments textuals llegibles. L'abundància de vestits de color verd ha ajudat a datar-lo, ja que correspon a una època en què els poderosos escollien aquest color de manera preferent. Des de 1609 es troba a la biblioteca Ambrosiana.

## Referències

* ↑ Guglielmo Cavallo: Osservazioni di un paleografo per la data e l'origine dell'Iliade Ambrosiana, in: Dialoghi di Archeologia 7, 1973, p. 70–85
* ↑ «F 205 inf. (S.P.10/22-26; gr. 1019)» (en gr). Biblioteca Pinacoteca Accademia Ambrosiana. [Consulta: 31 desembre 2024].
# Tachyoryctes

Tachyoryctes és un gènere de rosegadors de la família dels espalàcids. Les espècies d'aquest grup assoleixen una llargada total d'aproximadament 31 cm i un pes de 330–930 g. Prefereixen les zones humides, com ara els herbassars oberts, les sabanes, els aiguamolls i els camps de conreu. Excaven sistemes de túnels complexos. Els túnels solen estar 15-30 cm per sota de la superfície i poden mesurar fins a 50 m.

## Referències

* ↑ Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.
Espècies vivents d'espalàcids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Myospalacinae :
Rhizomyinae :
Spalacinae :
Categoria :
# El Pujol (Rubió)

El Pujol és una muntanya de 812 metres de la Serra de Rubió, que es troba al municipi de Rubió, a la comarca de l'Anoia. El cim és el punt culminant de l'altiplà d'Els Plans de la Coma. És la tercera muntanya més alta de la Serra de Rubió, després de Les Tres Alzines.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cantó d'Audenja

El cantó d'Audenja és un cantó francès del departament de la Gironda, situat al districte d'Arcaishon. Té 8 municipis i el cap és Audenja.

## Municipis

* Endarnòs
* Arés
* Audenja
* Viganòs
* Lenton
* Lèja e lo Horet
* Marcha Prima
* Miòs

## Història

Llista dels consellers generals successius :
| Data d'elecció | Identitat | Partit |
| 1945-1964 | Daniel Digneaux | SFIO |
| 1964-1973 | R. Dartiguelongue | |
| 1973-1998 | Robert Cazalet | UDF |
| 1998-2004 | Frédéric Cazentre | UDF |
| 2004- | Christian Gaubert | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 19.974 | 23.067 | 24.408 | 28.166 | 35.480 | 44.207 | 52.856 |
# Invoice ninja

Invoice Ninja és un paquet de programari lliure de codi obert. És tracta d'una aplicació de factura que permet crear factures i enviar-les per correu electrònic, fer un seguiment de pagaments i despeses i fer tasques i projectes facturables en temps per als clients. Invoice Ninja está orientat a la petita i mitjana empresa, fundacions o professionals independents. Es vam llançar a principis del 2014.
Com que és de codi obert (desenvolupat amb Laravel & Flutter), permet als usuaris l’opció d’allotjar la plataforma de facturació als seus propis servidors. També disposa d’un servei d’hospedatge a Invoice Ninja amb diferents opcions de pagament (inclosa la versió gratuïta). Així mateix es troba disponible per a Google Play i l'App Store. Es distribueix sota una llicència adaptada de BSD original(LLICÈNCIA DE GARANTIA D’ATRIBUCIÓ) .
Invoice Ninja inclou les funcions més importants d'un sistema per crear i gestionar factures online. Aquestes funcions l'hi venen donades per un conjunt de mòduls que es poden activar i desactivar molt fàcilment a mida de les necessitats de la gestió. És multi-usuari (versió enterprise, de pagament) amb permisos d'accés per funcionalitats.
El projecte Invoice Ninja fa ús de dues plataformes per allotjar el seu codi depenent del tipus de versió:
* Versions estables → SourceForge
* Versió en desenvolupament → GitHub

## Arquitectura

Invoice Ninja és una aplicació web basada en el servidor HTTP Apache, escrita en PHP Laravel framework i que fa servir MySQL com a sistema de gestió de bases de dades. Aquestes característiques fan que es pugui instal·lar en la majoria de serveis d'allotjament web. Hi ha paquets auto-instal·lables que permeten fer la instal·lació en diversos sistemes operatius:
Ofereix una gran quantitat de funcions, com ara disseny de factures de marca personalitzada, facturació periòdica i facturació automàtica de clients, creació de pressupostos en temps real i propostes personalitzades, informes de despeses i molt més. Invoice Ninja també és capaç de gestionar pagaments en línia des de més de 40 passarel·les de pagament, inclosos Stripe, PayPal i WePay. També accepta pagaments mitjançant targetes de crèdit, ACH, Bitcoin i molt més. Paga en línia, organitza els fluxos de treball del projecte amb Kanban Boards.

## Vegeu també

* LAMP
* Control de gestió
* Factura
* Flutter

## Enllaços externs

* Invoice ninja - Lloc web oficial
* Traducció al català del Invoice Ninja
# Puig de l'Avellana

El Puig de l'Avellana és una muntanya de 143 metres que es troba al municipi de Cruïlles, Monells i Sant Sadurní de l'Heura, a la comarca catalana del Baix Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Terme (Pinell de Solsonès)

Terme és una masia de Pinell de Solsonès (Solsonès) inclosa a l'Inventari del Patrimoni Arquitectònic de Catalunya.

## Situació

Està situada a 693 m d'altitud a la part central del terme municipal, a les planes que s'estenen a la carena del vessant dret de la rasa del Puit, indret on abunden els camps de conreu i, en conseqüència, sovintegen les masies.
S'hi va des de la carretera asfaltada C-149a (de Solsona - els Colls - Sanaüja). Al km. 16 (41° 57′ 06″ N, 1° 22′ 18″ E﻿ / ﻿41.951587°N,1.371631°E﻿ / 41.951587; 1.371631) es pren, cap al sud, la pista, no senyalitzada, que hi mena. La masia està a uns 400 metres. Al trencall s'hi pot arribar, també, des de Sanaüja (13 km.).

## Descripció

Edifici de grans dimensions de planta rectangular amb teulada a doble vessant. Consta de planta baixa, dos pisos i golfes. Totes les obertures són allindades i algunes de les finestres tenen l'ampit de pedra motllurat. La llinda de la porta principal té la data 1620. El celler està cobert amb volta de pedra. A la cantonada nord-oest hi ha una torreta, mig derruïda, amb la base cònica formada per anelles en degradació.
La masia està en franca ruïna i envaïda per la vegetació.

## Referències

* 1 2 Aquest topònim figura al «Nomenclàtor oficial de toponímia de Catalunya». Departament de Territori i Sostenibilitat, Generalitat de Catalunya, 2009. Arxivat de l'original el 01-12-2017.
* 1 2 «Terme». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 12 juliol 2015].
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya

## Enllaços externs

* Terme, fitxa del catàleg de l'Ajuntament
Viccionari
# L'Enclusa

L'Enclusa és una muntanya de 867 metres que es troba al municipi de Taradell, a la comarca d'Osona. Al cim s'hi pot trobar un vèrtex geodèsic (referència 293103001).
Aquest cim està inclòs al llistat dels 100 cims de la FEEC.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
# Setge de Làrida (884)

El 883 o 884 els musulmans es van sentir amenaçats per l'expansió de Guifré el Pilós, que va voler establir la frontera en els rius Llobregat i Segre, amb posicions al Bages (Cardona per exemple), a Osona, al Berguedà i a la Vall de Lord (i algunes aprisions a la Vall de Cervelló al sud del riu Llobregat), i repoblant els territoris, construint i consolidant esglésies i monestirs, al voltant dels que es fixava la població.
Guifré lluitava per estabilitzar la frontera a partir de Cardona en direcció a Solsona. En aquell moment la frontera del comtat passava al nord de Solsona segurament per Besora, Tentellatge i Correà; la de Berga per Sorba, Gargallà i Serrateix; i la d'Osona per Cardona, Manresa i Montserrat.

## El setge

La ciutat de Làrida fou fortificada entre els anys 883 i 884, i Guifré va veure-ho com una provocació i va atacar la ciutat, governada pel valí de la família dels Banu Qasi, Ismaïl ibn Mussa. L'atac a Lleida no va sortir bé. L'historiador Ibn al Athir diu que els àrabs van fer gran mortaldat entre els atacants.

## Conseqüències

Guifré el Pilós perdé entre el 888 i el 892 els territoris conquerits al Camp de Tarragona però tant el Comtat d'Aragó com els comtats catalans s'anaven expandint i repoblant lentament des de les muntanyes dels Pirineus cap al sud, sovintejant les incursions cristianes d'una banda i les ràtzies musulmanes de l'altre; en aquest context, Llop ibn Muhàmmad, successor d'Ismaïl ibn Mussa, ordenà fortificar diverses ciutats com Montsó o Balaguer i també ordenà la construcció d'una mesquita a Lleida, l'actual Seu Vella, i l'aljama. Finalment, Guifré morí en la Ràtzia de 897

## Referències

* ↑ Hernàndez Cardona, Francesc Xavier. Història militar de Catalunya, vol. I, dels íbers als carolingis. 1a. Rafael Dalmau Editor, 2001. ISBN 84-232-0639-4.
* ↑ Coll i Alentorn, Miquel. Història. Publicacions de l'Abadia de Montserrat, 1992, p.185. ISBN 978-84-321-1882-1.
* ↑ Suárez Fernández, Luis. Historia de España Antigua y media (en castellà). Ediciones Rialp, p.247. ISBN 84-7256-358-8 [Consulta: 4 desembre 2011].
* ↑ Soldevila, Ferran. Historia de Catalunya, p.64.
# Transafrik International

Transafrik International és un línia aèria de càrrega amb seu a Angola.

## Història

Transafrik ha estat en funcionament des de 1984. Es tracta d'una línia aèria de càrrega, amb registre de l'avió a la República de São Tomé i Príncipe,que està treballant actualment en contractes de les Nacions Unides i ha estat prèviament en contracte amb el Programa Mundial d'Aliments durant la Guerra Civil angolesa per donar suport. El 2006 Transafrik International va ser instat per l'ONU, que és el seu principal contractista a l'Àfrica, per tornar a registrar la flota en una altra nació per raons de seguretat de l'aviació. Es van dur a terme aproximacions inicials per tornar a registrar la flota de São Tomé i Príncipe (S9) a Uganda (5X). No obstant això, fins a 2008 tots els avions estan sent registrats a São Tomé e Príncipe.
L'aerolínia és de propietat privada, mentre que la direcció o ubicació de la seu no són clares o transparents. Legalment l'empresa està registrada a Guernsey, Illes del Canal, mentre que hi ha oficines operatives a Entebbe (Uganda), Luanda (Angola) i una unitat d'administració a Kempton Park (Sud-àfrica).
Transafrik International va ser creat inicialment per donar suport a l'operació de Roan Selecció Trust International, una empresa d'extracció de diamants. L'oficina central es troba a Grosvenor Street, Londres. El lloc d'extracció de diamants es troba al riu Cuango, només accessible per C130 Hercules. Van establir una àrea d'aterratge curta al lloc. Les mines terrestres col·locades per UNITA impedien als camions MAC d'arribar a la zona, de manera que Christian Rudolph G. Hellinger (CRGH), llavors president de RST Internacional, va crear Transafrik International. CRGH és un ciutadà alemany nascut a Leipzig, Alemanya de l'Est.

## Flota

La flota de Transafrik International fleet compren els següents aparells (agost de 2016):
La flota de l'aerolínia havia inclòs prèviament (març de 2012):
* 5 Lockheed L-100 Hercules

## Accidents i incidents

Almenys 2 avions L-100 arrendats a l'ONU van ser enderrocats a territori controlat per UNITA durant la dècada de 1990.
El 12 d'octubre de 2010 el vol 662 de Transafrik International operat per un Lockheed L-100 Hercules registrat a Uganda, es va estavellar després d'enlairar-se a Kabul. L'accident provocà la mort dels vuit tripulants.

## Referències

* ↑ Història al web de la companyia
* ↑ Transafrik a azfreighters
* ↑ Transafrik a opencorporates
* ↑ «Global Airline Guide 2016 (Part Two)». Airliner World, novembre 2016, pàg. 30 [Consulta: 19 octubre 2016].
* ↑ http://aviation-safety.net/database/record.php?id=19981226-0
* ↑ http://aviation-safety.net/database/record.php?id=19990102-0
* ↑ «Plane crash near Kabul killed all 7 on board -official». Reuters, 12-10-2010. Arxivat de l'original el 2013-01-07. [Consulta: 13 novembre 2011].
* ↑ «ASN Aircraft Accident: Lockheed L-100-20 Hercules 5X-TUC Kabul Airport (KBL)». Aviation Safety Network. Flight Safety Foundation, 29-01-2011. [Consulta: 13 novembre 2011].

## Enllaços externs

* Transafrik International - Lloc web oficial
# Kosuke Kitajima

Kosuke Kitajima 北島 康介 (Kitajima Kōsuke) (Tòquio, 22 de setembre de 1982) és un antic nedador japonès de braça.

## Biografia esportiva

Va fer història sent el primer nedador en batre un rècord mundial en els Jocs Asiàtics quan rebaixà el rècord dels 200 m estil braça a Busan, Corea del Sud, l'any 2002.
Dos anys més tard, en els Jocs Olímpics d'Atenes de 2004 guanyà la medalla d'or en els 100 i 200 m estil braça.
En els Jocs Olímpics de Pequín 2008 rebaixà el rècord del món a la final dels 100 m estil braça i aconseguí baixà dels 59 segons per primera vegada a la història. També aconseguí la medalla d'or en els 200 metres braça malgrat no aconseguir un nou rècord mundial.

## Marques personals

| Disciplina | Temps | Data |
| 50 m. braça | 27.78 | 27 de juliol de 2005 |
| 100 m. braça | 58.90 | 3 d'abril de 2012 |
| 200 m. braça | 2'07.51 | 8 de juny de 2008 |

## Referències

* ↑ El japonès Kitajima guanya l'or en els 100 metres braça amb un nou rècord del món Arxivat 2008-09-07 a Wayback Machine., Diario Marca
* ↑ El japonès Kosuke Kitajima aconsegueix en els 200 braça el seu segon or Arxivat 2008-09-09 a Wayback Machine., Diario Marca
# Alain Bernard

Alain Bernard (1 de maig del 1983, Aubagne França) és un nedador francès, la seva especialitat és la velocitat en estil lliure. Ha estat dos cops campió olímpic, a Beijing en els 100 metres i a Londres en els relleus 4x100, a banda de guanyar altres dues medalles als Jocs del 2008. També ha obtingut 5 medalles als Campionats del Món i 8 als europeus, 4 d'elles d'or.
Alain només competeix en els 50m, 100 m i 4 x 100 m lliures. Actualment el seu entrenador és Denis Auguin.
El seu palmarès és de 4 medalles olímpiques (2 d'or, 1 de plata i 1 de bronze) en dues participacions (Pequin 2008 i Londres 2012) i 1 medalla en els mundials (Dubai 2010).
Té el record europeu dels 100m lliures amb piscina llarga, aconseguit a Pequín 2008 al 13 d'agost de 2008 i amb el temps de 47,20 segons. Aquest rècord va ser el rècord del món durant unes hores però el mateix dia el nedador australià Eamon Sullivan el va batre amb el temps de 47,05 segons. També té el record francès amb piscina curta del 100 lliures amb el temps de 46,39 segons.
Record personals :
| Disciplina | Llarga distància | Curta distància |
| 50m lliures | 21.23 | 20.64 |
| 100m lliures | 46.94 | 45.69 |
| 200 m lliures | 1:47.81 | 1:43.40 (RN) |
Actualment és la parella sentimental de la nedadora francesa Coralie Balmy.

## Referències

* ↑ «Alain Bernard - perfil» (en francès). Eurosport. [Consulta: 5 setembre 2021].
* ↑ «Alain Bernard» (en anglès). olympics.com. [Consulta: 5 setembre 2021].
* ↑ «RM de Sullivan sur 100m» (en francès). L'Équipe, 13-08-2008. [Consulta: 5 setembre 2021].
# Kirsty Coventry

Kirsty Coventry (Harare, Zimbàbue, 1983) és una nedadora zimbabuesa, guanyadora de 7 medalles olímpiques.

## Biografia

Va néixer el 16 de setembre de 1983 a la ciutat d'Harare, capital de Zimbàbue.
Viu als Estats Units, on estudia i competeix per la Universitat d'Auburn, situada a l'estat d'Alabama.

## Carrera esportiva

Va participar, als 16 anys, en els Jocs Olímpics d'Estiu de 2000 realitzats a Sydney (Austràlia), on va finalitzar dotzena en els 100 metres esquena, divuitena en els 200 m. estils, vint-i-vuitena en els 100 m. lliures i trenta-sisena en els 50 m. lliures. En els Jocs Olímpics d'Estiu de 2004 realitzats a Atenes (Grècia) arribà la seva consagració internacional a l'aconseguir la medalla d'or en la prova dels 200 metres esquena, la medalla de plata en els 100 m. esquena i la medalla de bronze en els 200 m. estils. En els Jocs Olímpics d'Estiu de 2008 realitzats a Pequín (RP Xina) aconseguí guanyar quatre medalles: revalidar la medalla d'or en la prova dels 200 metres esquena, i la medalla de plata en els 100 m. esquena, 200 m. estils i 400 m. estils.
Al llarg de la seva carrera ha guanyat 8 medalles en el Campionat del Món de natació, entre elles tres medalles d'or; 5 medalles en el Campionat del Món de natació en piscina curta, entre elles quatre medalles d'or; 10 medalles en els Jocs Panafricans, entre elles set medalles d'or; i una medalla d'or en els Jocs de la Commonwealth.
L'any 2004 fou nomenada nedadora africana de l'any per la revista Swimming World Magazine, distinció que també ha rebut els anys 2005, 2007, 2008 i 2009.

## Enllaços externs

* Kirsty Coventry Academy (anglès)
# Stephanie Rice

Stephanie Rice OAM, coneguda també amb el nom de Steph Rice, (Brisbane, Austràlia 1988) és una nedadora australiana, guanyadora de tres medalles olímpiques d'or.

## Biografia

Va néixer el 17 de juny de 1988 a la ciutat de Brisbane, població situada a l'estat australià de Queensland.
L'any 2009 fou guardonada amb l'Orde d'Austràlia.

## Carrera esportiva

Especialista en la modalitat de crol i estils, va donar-se a conèixer a nivell internacional en els Jocs de la Commonwealth realitzats a Melbourne (Austràlia) l'any 2006, on va aconseguir guanyar dues medalles d'or en les proves de 200 i 400 metres estils. Posteriorment, en el Campionat del Món de natació realitzat també Melbourne l'any 2007 aconseguí guanyar la medalla de bronze en aquestes dues proves, ambdues guanyades per l'estatunidenca Katie Hoff.
Participà en els Jocs Olímpics d'Estiu de 2008 realitzats a Pequín (República Popular de la Xina), on era la fovorita juntament amb Hoff en la prova dels 400 metres estils. Tot i que l'estatunidenca nedà més ràpidament en les eliminatòries, l'australiana aconseguí la medalla d'or en la final amb un temps de 4:29.45 minuts, establint un nou rècord mundial. Darrere d'ella finalitzaren la zimbauesa Kirsty Coventry i la nord-americana Hoff. En la prova dels 200 metres estils tornà a partir com a favorita i novament en la final establí un nou rècord del món amb un temps de 2:08.45 minuts, deixant a Kisty Coventry i la nord-americana Natalie Coughlin per darrere seu. Finalment aconseguí una nova medalla d'or en la prova de relleus 4x200 metres lliures, batent novament el rècord del món amb un temps de 7:44.31 minuts, i deixant per darrere seu l'equip xinès i l'equip favorit, el nord-americà.
Posteriorment aconseguí cinc medalles en el Campionat del Món de natació, si bé cap d'elles d'or, i al llarg de la seva carrera ha aconseguit dues medalles en el Campionats de Natació Pan Pacific.
L'any 2009 fou nomenada nedadora de l'any per la revista "Swimming World Magazine" (l'any anterior ja havia estat nomenada nedadora del Pacífic de l'any).

## Enllaços externs

* (anglès) Portal personal Arxivat 2011-08-16 a Wayback Machine.
# Oenomys hypoxanthus

Oenomys hypoxanthus és una espècie de mamífer rosegador de la família dels múrids. Viu a altituds d'entre 2.000 i 3.000 msnm a Angola, Burundi, el Camerun, el Congo, Guinea Equatorial, Etiòpia, el Gabon, Kenya, Nigèria, la República Centreafricana, la República Democràtica del Congo, Ruanda, el Sudan del Sud, Tanzània, Uganda i, possiblement, Zàmbia. Els seus hàbitats naturals són els herbassars, els matollars, els boscos, les vores dels aiguamolls i els camps de conreu. Es desconeix si hi ha cap amenaça significativa per a la supervivència d'aquesta espècie. El seu nom específic, hypoxanthus, significa ‘baixos grocs’ en llatí.

## Referències

* ↑ Dieterlen, F.; Kerbis Peterhans, J.; Agwanda, B. Oenomys hypoxanthus. UICN 2016. Llista Vermella d'espècies amenaçades de la UICN, edició 2016, consultada el 4 gener 2018.
* ↑ Entrada «Oenomys» d'Animalia (en anglès).
# 1092
## Esdeveniments

Països Catalans
* 11 de març - Mor el comte Ermengol IV d'Urgell a Os de Balaguer, conqueridor de la conca de Sió i el Pla d'Urgell
* 15 de maig - Bertrada de Montfort es casa amb el rei Felip I de França
* octubre - Comença el Setge de Balànsiya que va durar fins al maig de 1094
Resta del món

## Naixements

Països Catalans
Resta del món

## Necrològiques

Països Catalans
* Gerb, comte d'Urgell (1066-1092)
Resta del món

## Referències

* 1 2 Gonzalvo i Bou, Gener. Història del panteó dels comtes d ́Urgell. Universitat de Lleida, 2014, p. 28.
* ↑ Mews, Constant J. «Bertrada de Montfort, Peter Abelard, and Adelard of Bath: The Critique of Authority in the Early Twelfth Century» (en anglès). Parergon, 32, 1, 2015, pàg. 1–29. DOI: 10.1353/pgn.2015.0033.
* ↑ Mus'ab, Abu. «The March of Conquest of Ysuf B. Tafsin - Birth of the Lamtuna-Banu Empire» (en anglès). Yusuf Ibn Tashfin Rahimahullaah. The Land of Knowledge, 06-06-2010. [Consulta: 4 gener 2025].
# 1063

El 1063 (MLXIII) fou un any comú començat en dimecres del calendari julià.

## Esdeveniments

* Comença la construcció de la catedral de Pisa.
* Es congela el riu Tàmesi durant 14 setmanes per un hivern molt rigorós.

## Referències

* ↑ Morris, Colin. The Papal Monarchy: The Western Church from 1050 to 1250. Oxford University Press, 1991, p. 147. ISBN 0198269250.
* ↑ Andrews, William. Famous Frosts and Frost Fairs in Great Britain, chronicled from the earliest to the present time (Projecte Gutenberg) (en anglès). Londres: George Redway, 1887 [Consulta: 4 gener 2025].
# 486

El 486 (CDLXXXVI) fou un any comú començat en dimecres del calendari julià.

## Esdeveniments

* Clodoveu I lidera un exèrcit que pacifica la regió dels francs. Es considera el fet que marca el naixement de França.

## Referències

* ↑ «Histoire : la naissance de la France» (en francès). Le Républicain Lorrain, 21-02-2018. [Consulta: 4 gener 2025].